stanford-oval/wikipedia huggingface dataset:
จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบไปด้วยอำเภอเลิงนกทา, อำเภอกุดชุม, อำเภอทรายมูล, อำเภอป่าติ้ว และกิ่งอำเภอไทยเจริญ
| ผลการเลือกตั้งสมาชิกสภาผู้แทนราษฎร เขต 2 จังหวัดยโสธร> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดยโสธร> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดยโสธร> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดยโสธร> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดยโสธร> % | ผลการเลือกตั้งสมาชิกสภาผู้แทนราษฎร เขต 2 จังหวัดยโสธร> ± |
| --- | --- | --- | --- | --- | --- |
|  | ความหวังใหม่  | สฤษดิ์ ประดับศรี (9)* | 51,341 | 50.38 |  |
|  | ความหวังใหม่  | พลอากาศเอก จรูญ วุฒิกาญจน์ (10) | 38,262 | 37.54 |  |
|  | ชาติไทย  | พีรพันธุ์ พาลุสุข (5)* | 36,917 | 36.22 |  |
|  | กิจสังคม  | วิสันต์ เดชเสน (7)✔ | 29,807 | 29.25 |  |
|  | ชาติพัฒนา (พ.ศ. 2535)   | สมบูรณ์ ทองบุราณ (4)✔ | 22,266 | 21.85 |  |
|  | ประชาธิปัตย์   | ศุภชัย ไชยสัจ (1) | 4,968 | 4.87 |  |
|  | ประชาธิปัตย์   | สุวัฒน์ จิตต์จันทร์ (2) | 2,194 | 2.15 |  |
|  | ชาติพัฒนา (พ.ศ. 2535)   | อุดร ทองน้อย (3)✔ | 2,140 | 2.10 |  |
|  | กิจสังคม  | ชัยยง ผลพันธ์ (8) | 917 | 0.90 |  |
|  | ชาติไทย  | วิเชียร เนาวนิตย์ (6) | 519 | 0.51 |  |
|  | มวลชน   | สมโพธิ โพธิแสน (11) | 413 | 0.41 |  |
|  | เสรีประชาธิปไตย | ทิชา พิมพ์ทอง (14) | 58 | 0.06 |  |
|  | เสรีประชาธิปไตย | กมลา ไชยเลิศ (13) | 53 | 0.05 |  |
|  | มวลชน   | สนิท จันดารักษ์ (12) | 40 | 0.04 |  |
| บัตรดี | บัตรดี | บัตรดี | 101,916 | 97.86 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 495 | 0.48 | – |
| บัตรเสีย | บัตรเสีย | บัตรเสีย | 1,730 | 1.66 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 104,141 | 65.86 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 158,119 | 100.00 | — |
: ความหวังใหม่  รักษาที่นั่ง
: ความหวังใหม่  ได้ที่นั่งจาก ชาติไทย
ดูเพิ่ม

จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
เจ้าหญิงเมียะพะยา

| เจ้าหญิงเมียะพะยา |
| --- | --- |

ประมุขราชวงศ์โก้นบอง
ดำรงพระยศ: 24 พฤศจิกายน พ.ศ. 2499 – 21 กรกฎาคม พ.ศ. 2505
ก่อนหน้า: เจ้าหญิงเมียะพะยาละ
ถัดไป: เจ้าตอพะย่า

ประสูติ: 7 มีนาคม พ.ศ. 2429 มัทราส บริติชราช
สิ้นพระชนม์: 21 กรกฎาคม พ.ศ. 2505 (76 ปี) เม-มโหย่ ประเทศพม่า
คู่อภิเษก: โกดอจีไนง์ (สมรส 1921; หย่า 1930) อูเมียะอู (สมรส 1931; เสียชีวิต 1943)
พระบุตร: ไท้ซูจีพะยา
ราชวงศ์: โก้นบอง
พระราชบิดา: พระเจ้าสีป่อ
พระราชมารดา: พระนางศุภยาลัต
ศาสนา: พุทธเถรวาท
เจ้าหญิงเมียะพะยา (พม่า: ထိပ္စုမြတ်ဖုရား; 7 มีนาคม พ.ศ. 2429 – 21 กรกฎาคม พ.ศ. 2505) เป็นพระราชธิดาพระองค์ที่สามในพระเจ้าสีป่อกับพระนางศุภยาลัต พระมหากษัตริย์และสมเด็จพระราชินีองค์สุดท้ายของพม่า
พระองค์เสกสมรสครั้งแรกกับไท้ตินโกตอจี หรือ โกดอจีไนง์ พระนัดดาในเจ้าชายกะนองเมื่อปี พ.ศ. 2465 แล้วหย่ากันในปี พ.ศ. 2472 มีพระธิดาเพียงคนเดียวคือริตา หรือไท้ซูจีพะยา (ต่อมาพะยา ริตาได้สมรสกับต่อพะยาซึ่งเป็นลูกพี่ลูกน้อง) เจ้าหญิงเมียะพะยาเสกสมรสหนที่สองกับอูเมียะอู หรือหม่องเมียะอู นักกฎหมายชาวพม่า ผู้เสียชีวิตในช่วงที่ญี่ปุ่นเข้าปกครองพม่า
เจ้าหญิงเมียะพะยาสิ้นพระชนม์ด้วยโรคมะเร็งเมื่อวันที่ 21 กรกฎาคม พ.ศ. 2505 ณ เมืองเม-มโหย่ (ปัจจุบันคือเมืองปยีนอู้ลวีน ประเทศพม่า)
เจ้าชายอาลแบร์ที่ 2 เจ้าผู้ครองโมนาโก

เจ้าชายแห่งโมนาโก
เจ้าชายอาลแบร์ที่ 2 (อาลแบร์ อาแล็กซ็องดร์ หลุยส์ ปีแยร์ กรีมัลดี; ประสูติ 14 มีนาคม ค.ศ. 1958) ผู้นำราชวงศ์กรีมัลดี และพระประมุขแห่งโมนาโกองค์ปัจจุบัน พระองค์เป็นพระราชโอรสใน เจ้าชายแรนีเยที่ 3 เจ้าผู้ครองโมนาโก กับเกรซ เคลลี อดีตดารานักแสดงชื่อดังชาวอเมริกัน มีพระเชษฐภคินีและพระขนิษฐา คือ เจ้าหญิงการอลีน และเจ้าหญิงสเตฟานีแห่งโมนาโก
การสมรสและพระบุตร

เจ้าชายอาลแบร์ที่ 2 มีพระธิดาและพระโอรสที่เกิดกับภรรยานอกสมรส 2 คน คือ
แจซมิน เกรซ กรีมัลดี (เกิด: 4 มีนาคม ค.ศ. 1992) เกิดแต่ตามารา จีน โรโตโล ชาวอเมริกันเชื้อสายอิตาลี
อาแล็กซ็องดร์ ก็อสต์ (เกิด: 24 สิงหาคม ค.ศ. 2003) เกิดแต่นีกอล ก็อสต์ สตรีผิวสีอดีตแอร์โฮสเตสชาวโตโก สัญชาติฝรั่งเศส
พระธิดาและพระโอรสของเจ้าชายอาลแบร์ที่ 2 ไม่มีสิทธิ์ในการสืบราชบัลลังก์ เพราะมารดาของทั้งสองพระองค์มิได้สมรสถูกต้องตามกฎหมาย
ปัจจุบันเจ้าชายอาลแบร์ที่ 2 เสกสมรสกับเจ้าหญิงชาร์ลีนแห่งโมนาโก (พระนามเดิม ชาร์ลีน ไลเนตต์ วิตต์สท็อก, ประสูติ 25 มกราคม ค.ศ. 1978) อดีตนักกีฬาว่ายน้ำทีมชาติแอฟริกาใต้ มีพระโอรสและพระธิดาแฝดคล้ายร่วมกัน 2 พระองค์ คือ
เจ้าหญิงกาเบรียลา เคาน์เตสแห่งการ์ลาแด็ส (ประสูติ: 10 ธันวาคม ค.ศ. 2014)
เจ้าชายฌัก รัชทายาทแห่งโมนาโก (ประสูติ: 10 ธันวาคม ค.ศ. 2014)
แหล่งข้อมูลอื่น

Prince Albert II at the official website of the Princely House of Monaco
Prince Albert II of Monaco Foundation
Princess Grace Foundation (US website)
The Royal Wedding of Prince Albert II with Charlene Wittstock ที่ยูทูบ
Albert, Prince Grimaldi ที่ Olympedia
| ก่อนหน้า |  | เจ้าชายอาลแบร์ที่ 2 เจ้าผู้ครองโมนาโก |  | ถัดไป |
| --- | --- | --- | --- | --- |
| เจ้าชายแรนีเยที่ 3 |  |   เจ้าชายแห่งโมนาโก  (ค.ศ. 2005 – ปัจจุบัน) |  | ยังอยู่ในราชสมบัติ พระองค์ต่อไป เจ้าชายฌัก |
| เจ้าหญิงการอลีน |  |   เจ้าชายรัชทายาทแห่งโมนาโก  (ค.ศ. 1958 – ค.ศ. 2005) |  | เจ้าหญิงการอลีน |
| เจ้าชายแรนีเยที่ 3 |  | มาร์ควิสแห่งโบ   (ค.ศ. 1958 – ค.ศ. 2014) |  | เจ้าชายฌัก |
| ธรรมเนียมพระยศของ เจ้าชายอาลแบร์ที่ 2 |
| --- | --- |
ตราประจำพระองค์
ธงประจำพระองค์
การทูล: His Serene Highness (ใต้ฝ่าละอองพระบาท)
การแทนตน: ข้า่พระพุทธเจ้า
การขานรับ: Your Serene Highness (พระพุทธเจ้าข้า/เพคะ)
ลำดับโปเจียม: 1
| ด ค กพระประมุขที่อยู่ในราชสมบัติ |
| --- | --- |
ยุโรป:   แอมานุแอล มาครง และ ฌูอัน อันริก บิบัส ซิซิลิอา   สมเด็จพระราชาธิบดีฟีลิป   สมเด็จพระราชาธิบดีเฟรเดอริกที่ 10   เจ้าชายฮันส์-อาดัมที่ 2 (ผู้สำเร็จราชการแผ่นดิน: เจ้าชายอาล็อยส์)   แกรนด์ดยุกอ็องรี   เจ้าชายอาลแบร์ที่ 2   สมเด็จพระราชาธิบดีวิลเลิม-อเล็กซานเดอร์   สมเด็จพระราชาธิบดีฮารัลด์ที่ 5   สมเด็จพระราชาธิบดีเฟลีเปที่ 6   สมเด็จพระราชาธิบดีคาร์ลที่ 16   สมเด็จพระเจ้าชาลส์ที่ 3   สมเด็จพระสันตะปาปาฟรานซิส 
อเมริกา:          สมเด็จพระเจ้าชาลส์ที่ 3 
เอเชีย:   สมเด็จพระราชาธิบดีฮะมัด   สมเด็จพระราชาธิบดีจิกมี   สมเด็จพระราชาธิบดีฮัสซานัล โบลเกียห์   พระบาทสมเด็จพระบรมนาถ นโรดม สีหมุนี   สมเด็จพระจักรพรรดินารูฮิโตะ   สมเด็จพระราชาธิบดีอับดุลลอฮ์ที่ 2   มิชาน อัลอะห์มัด อัลญาบิร อัศเศาะบาห์   สมเด็จพระราชาธิบดีอิบราฮิม อิซมาอิล   สมเด็จพระราชาธิบดีฮัยษัม   ตะมีม บิน ฮะมัด อัษษานี   สมเด็จพระราชาธิบดีซัลมาน   พระบาทสมเด็จพระวชิรเกล้าเจ้าอยู่หัว   โมฮัมเหม็ด บิน ซายิด อัลนะฮ์ยาน 
แอฟริกา:   สมเด็จพระราชาธิบดีเลตซีที่ 3   สมเด็จพระราชาธิบดีมุฮัมมัดที่ 6   สมเด็จพระราชาธิบดีอึมสวาตีที่ 3 
โอเชียเนีย:       สมเด็จพระเจ้าชาลส์ที่ 3   สมเด็จพระราชาธิบดีตูโปอูที่ 6 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  เบลเยียม  สหรัฐ  เช็กเกีย 
ศิลปิน:  มิวสิกเบรนซ์ 
อื่น ๆ:  SNAC  IdRef
พระเจ้าวิลเลิมที่ 3 แห่งเนเธอร์แลนด์

| ธรรมเนียมพระยศของ พระเจ้าวิลเลิมที่ 3 แห่งเนเธอร์แลนด์ |
| --- | --- |
พระราชลัญจกร
ตราประจำพระองค์
การทูล: His Majesty (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Your Majesty (พระพุทธเจ้าข้า/เพคะ)
พระเจ้าวิลเลิมที่ 3 แห่งเนเธอร์แลนด์ (ดัตช์: Willem III der Nederlanden, พระนามเต็ม วิลเลิม อาเลกซันเดอร์ เปาล์ เฟรเดอริก โลเดอไวก์ ฟัน โอรันเยอ-นัสเซา, พระราชสมภพ 19 กุมภาพันธ์ ค.ศ. 1817, สวรรคต 23 พฤศจิกายน ค.ศ. 1890) เป็นพระราชโอรสในพระเจ้าวิลเลิมที่ 2 แห่งเนเธอร์แลนด์ และอันนา ปัฟลอฟนาแห่งรัสเซีย
พระราชประวัติเบื้องต้น

เจ้าชายวิลเลิมประสูติที่กรุงบรัสเซลส์ เป็นพระราชโอรสในพระเจ้าวิลเลิมที่ 2 แห่งเนเธอร์แลนด์ และสมเด็จพระราชินีอันนา ปัฟลอฟนาแห่งรัสเซีย พระราชธิดาในพระเจ้าซาร์พอลที่ 1 แห่งรัสเซีย และสมเด็จพระจักรพรรดินีมาเรีย เฟโอโดรอฟนาแห่งรัสเซีย
ทรงเข้าอภิเษกสมรสกับเจ้าหญิงโซฟีแห่งเวือร์ทเทิมแบร์ค (พระธิดาในพระเจ้าวิลเลียมที่ 1 แห่งเวือร์ทเทิมแบร์คและแกรนด์ดัชเชสแคเทอริน ปัฟลอฟนาแห่งรัสเซีย) ที่เมืองชตุทการ์ท ในวันที่ 18 มิถุนายน ค.ศ. 1839
เมื่อสมเด็จพระราชินีโซฟีเสด็จสวรรคตเมื่อวันที่ 3 มิถุนายน ค.ศ. 1877 ทรงเข้าอภิเษกสมรสอีกครั้งกับเจ้าหญิงเอ็มมาแห่งวัลเด็คและเพือร์ม็อนท์ พระธิดาในเจ้าชายจอร์จ วิคเตอร์ เจ้าชายแห่งวัลเด็คและเพือร์ม็อนท์และเจ้าหญิงเฮเลนาแห่งนัสเซา
พระราชโอรสพระราชธิดาพระราชนัดดา > สมเด็จพระราชินีโซฟีแห่งเวือร์ทเทิมแบร์ค

เจ้าชายวิลเลิม เจ้าชายแห่งออเรนจ์ (วิลเลิม นีโกลาส อาเลกซันเดอร์ เฟรเดอริก กาเริล แฮ็นดริก; 4 กันยายน ค.ศ. 1840 - 11 มิถุนายน ค.ศ. 1879)
ทรงดำรงพระยศเป็น เจ้าชายแห่งออเรนจ์ เป็นองค์รัชทายาทเมื่อวันที่ 17 มีนาคม ค.ศ. 1849
เจ้าชายเมาริทส์แห่งเนเธอร์แลนด์ (วิลเลิม เฟรเดอริก เมาริตส์ อาเลกซันเดอร์ แฮ็นดริก กาเริล; 15 กันยายน ค.ศ. 1843 - 4 มิถุนายน ค.ศ. 1850)
เจ้าชายอเล็กซานเดอร์ เจ้าชายแห่งออเรนจ์ (วิลเลิม อาเลกซันเดอร์ กาเริล แฮ็นดริก เฟรเดอริก; 25 สิงหาคม ค.ศ. 1848 - 21 มิถุนายน ค.ศ. 1884)
ทรงดำรงพระยศเป็น เจ้าชายออเรนจ์ ต่อจากพระเชษฐาเมื่อวันที่ 11 มิถุนายน ค.ศ. 1879
พระราชโอรสพระราชธิดาพระราชนัดดา > สมเด็จพระราชินีเอ็มมาแห่งวัลเด็คและไพร์มอนต์

สมเด็จพระราชินีนาถวิลเฮลมินาแห่งเนเธอร์แลนด์ (วิลเฮลมินา เฮเลนา พอลลีน มาเรีย; 31 สิงหาคม ค.ศ. 1880 - 28 พฤศจิกายน ค.ศ. 1962)
เสด็จขึ้นครองราชย์ต่อจากพระองค์เมื่อวันที่ 23 พฤศจิกายน ค.ศ. 1890
ทรงเข้าอภิเษกสมรสเมื่อวันที่ 7 กุมภาพันธ์ ค.ศ. 1901 กับ เจ้าชายเฮนดริค วลาดิมีร์ อัลแบรชท์ เอิร์นส์ ดยุกแห่งเมคเลินบวร์ค-ชเวรีน (19 เมษายน ค.ศ. 1876 - 3 กรกฎาคม ค.ศ. 1934)
สละราชสมบัติให้แก่พระราชธิดา (เจ้าหญิงยูเลียนา) เมื่อวันที่ 4 กันยายน ค.ศ. 1948
สมเด็จพระราชินีนาถยูเลียนาแห่งเนเธอร์แลนด์ (ยูเลียนา หลุยส์ เอ็มมา มาเรีย วิลเฮลมินา; 30 เมษายน ค.ศ. 1909 - 20 มีนาคม ค.ศ. 2004)
ทรงขึ้นครองราชย์ต่อจากพระชนนีเมื่อวันที่ 4 กันยายน ค.ศ. 1948 เมื่อมีพระชันษา 39 พรรษา
ทรงเข้าอภิเษกสมรสเมื่อวันที่ 7 มกราคม ค.ศ. 1937 กับเคานท์ แบร์นฮาร์ท เลโอโพลด์ ฟรีดริช เอเบอร์ฮาร์ด จูเลียส เคิร์ต คาร์ล กอทท์ฟรีช แห่งลิพเพอ-บีสเทอร์เฟ็ลท์ (29 มิถุนายน ค.ศ. 1911 - 1 ธันวาคม ค.ศ. 2004)
ทรงสละราชสมบัติให้แก่พระราชธิดาพระองค์ใหญ่ (เจ้าหญิงเบียทริกซ์) เมื่อวันที่ 30 เมษายน ค.ศ. 1980
| ก่อนหน้า |  | พระเจ้าวิลเลิมที่ 3 แห่งเนเธอร์แลนด์ |  | ถัดไป |
| --- | --- | --- | --- | --- |
| พระเจ้าวิลเลิมที่ 2 |  |   พระมหากษัตริย์แห่งเนเธอร์แลนด์  (17 มีนาคม ค.ศ. 1849 - 23 พฤศจิกายน ค.ศ. 1890) |  | สมเด็จพระราชินีนาถวิลเฮลมินา |
| ด ค กพระมหากษัตริย์เนเธอร์แลนด์ |
| --- | --- | --- |
| ราชอาณาจักรฮอลแลนด์ (1806–1810) | โลเดอไวก์ที่ 1 · โลเดอไวก์ที่ 2 |  |
| ราชอาณาจักรเนเธอร์แลนด์1 (1815–ปัจจุบัน) | วิลเลิมที่ 1 · วิลเลิมที่ 2 · วิลเลิมที่ 3 · วิลเฮลมินา · ยูเลียนา · เบียทริกซ์ · วิลเลิม-อเล็กซานเดอร์ |  |
1. ดูเพิ่มที่ สหราชอาณาจักรเนเธอร์แลนด์ (1815–1839)
| ด ค กเจ้าชายแห่งเนเธอร์แลนด์ |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้าวิลเลิมที่ 1 แห่งเนเธอร์แลนด์
รุ่นที่ 1:  พระเจ้าวิลเลิมที่ 2  เจ้าชายเฟรเดอริก 
รุ่นที่ 2:  พระเจ้าวิลเลิมที่ 3  เจ้าชายอเล็กซานเดอร์  เจ้าชายเฮนรีแห่งเนเธอร์แลนด์  เจ้าชายเออร์เนต แคชเมียร์แห่งเนเธอร์แลนด์  เจ้าชายเฟรเดอริก นิโกลัส  เจ้าชายวิลเลิม 
รุ่นที่ 3:  เจ้าชายวิลเลิม เจ้าชายแห่งออเรนจ์  เจ้าชายเมาริทส์  เจ้าชายอเล็กซานเดอร์ เจ้าชายแห่งออเรนจ์  เจ้าชายเฮนดริก พระราชสวามี 1 
รุ่นที่ 4:  เจ้าชายแบร์นฮาร์ด พระราชสวามี 1 
รุ่นที่ 5:  เจ้าชายเคลาส์ พระราชสวามี 1 
รุ่นที่ 6:  สมเด็จพระราชาธิบดีวิลเลิม-อเล็กซานเดอร์  เจ้าชายฟริโซ  เจ้าชายคอนสตันติน  เจ้าชายเมาริทส์  เจ้าชายแบร์นาร์ด  เจ้าชายปีเตอร์-คริสเตียน  เจ้าชายฟลอริส 
1 ไม่ใช่เจ้าชายแห่งเนเธอร์แลนด์โดยประสูติ
เจดีย์นะก้าโยน

| เจดีย์นะก้าโยน |
| --- | --- |
နဂါးရုံဘုရား

ศาสนา
ศาสนา: พุทธ
นิกาย: เถรวาท
ที่ตั้ง
ที่ตั้ง: อมรปุระ ภาคมัณฑะเลย์ พม่า
ที่ตั้งในประเทศพม่า
พิกัดภูมิศาสตร์: 21°54′16″N 96°03′04″E﻿ / ﻿21.904374°N 96.051102°E﻿ / 21.904374; 96.051102
สถาปัตยกรรม
ผู้ก่อตั้ง: อะเนาะน่านมะดอ มะเมียะเล่
เสร็จสมบูรณ์: ราว ค.ศ. 1800; 224 ปีที่แล้ว (1800)
เจดีย์นะก้าโยน หรือ วัดนะก้าโยน (พม่า: နဂါးရုံဘုရား) เป็นเจดีย์พุทธในเมืองอมรปุระ อดีตราชธานีในภาคมัณฑะเลย์ ประเทศพม่า เจดีย์แห่งนี้สร้างขึ้นโดย อะเนาะน่านมะดอ มะเมียะเล่ (အနောက်နန်းမတော် မမြလေး) มเหสีวังตะวันตกในรัชสมัยของพระเจ้าแสรกแมง ช่วงต้นคริสต์ทศวรรษ 1800 ภายนอกของเจดีย์ขึ้นชื่อในเรื่องการออกแบบที่แปลกตา หลังคาของเจดีย์ถูกคลุมด้วยพญานาคมุจลินท์ ซึ่งปกป้องพระพุทธเจ้าจากลมฝนขณะประทับนั่งสมาธิ
ระเบียงภาพ

เจดีย์ในภาพวาดสมัยคริสต์ศตวรรษที่ 19
พระพุทธรูปภายในเจดีย์
มุมเจดีย์
ทาทา ยัง

| ทาทา ยัง |
| --- | --- |
ทาทา ยัง ในงานเทศกาลดนตรีพัทยา พ.ศ. 2550
ข้อมูลพื้นฐาน
ชื่อเกิด: อมิตา มารี ยัง
รู้จักในชื่อ: ทาทา
เกิด: 14 ธันวาคม พ.ศ. 2523 (44 ปี) กรุงเทพมหานคร ประเทศไทย
แนวเพลง: แดนซ์ป็อป ป็อปร็อก อาร์แอนด์บี
อาชีพ: นักร้อง นักแสดง นางแบบ ผู้จัดการศิลปิน
เครื่องดนตรี: เสียงร้อง
ช่วงปี: พ.ศ. 2538–ปัจจุบัน
ค่ายเพลง: จีเอ็มเอ็ม แกรมมี่ เทโรเรคคอร์ด โคลัมเบีย-โซนี่บีเอ็มจี โซนี่ มิวสิก
คู่สมรส: ฉัตรอดุลล์ สีณพงศ์ภิภิธ (2557–2563; เลิกรา)

เว็บไซต์: TataYoung.com
อมิตา มารี ยัง (อักษรโรมัน: Amita Marie Young; เกิด 14 ธันวาคม พ.ศ. 2523) ชื่อเล่น ทาทา เป็นที่รู้จักในชื่อ ทาทา ยัง หรือ อมิตา ทาทา ยัง เป็นนักร้อง นักแสดง และนางแบบลูกครึ่งไทย-สหรัฐอเมริกา เข้าสู่วงการดนตรีภายหลังชนะเลิศการประกวดร้องเพลงระดับชาติเมื่ออายุ 11 ปี และได้เซ็นสัญญาเป็นนักร้องอาชีพเมื่ออายุ 14 ปี กับสังกัดจีเอ็มเอ็ม แกรมมี่ มีผลงานอัลบั้มอัลบั้มแรกคือ อมิตา ทาทา ยัง เมื่อปี พ.ศ. 2538 อัลบั้มดังกล่าวประสบความสำเร็จอย่างสูง สามารถสร้างยอดขายได้ถึง 1.3 ล้านชุด ภายในเวลา 5 เดือน อัลบั้ม ทาทาวันมิลเลียนกอปปีส์เซเลอเบรชัน เป็นอัลบั้มซึ่งจัดทำขึ้นเพื่อเฉลิมฉลองความสำเร็จดังกล่าว ซึ่งอัลบั้มนี้ก็มียอดขายเกิน 1 ล้านชุดอีกเช่นกัน ส่งผลให้เป็นนักร้องที่มีอายุน้อยที่สุดที่มีอัลบั้มทะลุล้านตลับถึง 2 อัลบั้มติดต่อกัน
นอกจากผลงานเพลงแล้ว ทาทายังมีผลงานด้านการแสดงทั้งภาพยนตร์ในเรื่อง จักรยานสีแดง และ รัก-ออกแบบไม่ได้ และผลงานละครเรื่อง ปลายเทียน ต่อมาทาทาได้เซ็นสัญญากับค่ายโคลัมเบีย ซึ่งอยู่ในสังกัดโซนีมิวสิก และได้มีผลงานอัลบั้มภาษาอังกฤษชุดแรกในชื่อ ไอบีลีฟ (อังกฤษ: I Believe) เมื่อปี พ.ศ. 2547 อัลบั้มดังกล่าวมีการเผยแพร่ไปยังประเทศในแถบเอเชียตะวันออกเฉียงใต้และบางส่วนของเอเชียตะวันออก
ทาทาเป็นศิลปินที่ขับร้องเพลงในหลากหลายแนวเพลงทั้งป๊อป บัลลาด ร็อก และมีทั้งกลุ่มผู้สนับสนุนผลงานและต่อต้านผลงานของเธอ มิวสิกวิดีโอและผลงานด้านอื่น ๆ ของเธอได้รับการต่อต้านจากกลุ่มบุคคลในบางครั้ง อย่างไรก็ดีทาทาได้รับรางวัลจากสื่อบันเทิงหลากหลายแขนงและเธอเป็นนักร้องหญิงที่ทำรายได้เข้าสู่ประเทศไทยกว่า 800 ล้านบาท
ประวัติ > ปฐมวัยและก้าวแรกในวงการดนตรี (2523–2538)

ทาทา ยัง เกิดเมื่อวันที่ 14 ธันวาคม พ.ศ. 2523 ณ กรุงเทพมหานคร ประเทศไทย เป็นธิดาคนแรกและคนเดียวของทิโมที ไมเคิล "ทิม" ยัง (มีชื่อไทยว่า วันชัย) กับบัญชร ยัง บิดาเป็นชาวอเมริกัน และมารดาเป็นชาวไทย มีพี่สาวบุญธรรมหนึ่งคน ชื่อเล่นว่า แก้ม ซึ่งเป็นบุตรของน้า (น้องสาวของบัญชร) ที่บัญชรนำมาเลี้ยงดูก่อนทาทาเกิด
ทาทาเริ่มต้นการศึกษาในระดับอนุบาลที่โรงเรียนแมรีปอปปินส์ สำเร็จการศึกษาในระดับประถมศึกษาจากโรงเรียนบางกอกพัฒนา และศึกษาต่อระดับอนุปริญญาจากมหาวิทยาลัยเนแบรสกาแห่งลินคอล์น (Nebraska University of Lincoln)
เมื่ออายุได้ 11 ปี เธอชนะการประกวดจากเวที "นิสสันมิวสิก" ณ ศูนย์วัฒนธรรมแห่งประเทศไทย โดยขับร้องเพลง "วันไนต์ออนลี" การแข่งขันดังกล่าวทำให้เธอได้เช็นสัญญากับยามาฮ่ามิวสิก ซึ่งนับเป็นจุดเริ่มต้นทางวงการดนตรีของเธอ ต่อมาในปี พ.ศ. 2537 เธอได้เซ็นสัญญากับจีเอ็มเอ็มแกรมมี่ ค่ายเพลงใหญ่ของไทยและนำเธอเข้าสู่อุตสาหกรรมดนตรีอย่างเป็นทางการ
ในปี พ.ศ. 2538 ทาทาได้ออกอัลบั้มภาษาไทยในชื่อว่า อมิตาทาทายัง นับเป็นอัลบั้มแรกและเป็นหนึ่งในอัลบั้มที่ประสบความสำเร็จสูงสุดในเวลานั้น โดยมีเพลง "โอ๊ะโอ้ย" เป็นเพลงเปิดตัวอัลบั้ม อัลบั้มดังกล่าวมียอดจำหน่ายมากกว่า 1.3 ล้านชุดภายในเวลาไม่ถึง 5 เดือนหลังออกจำหน่าย  ทำให้เธอออกอัลบั้ม ทาทาวันมิลเลียนกอปปีส์เซเลอเบรชัน เพื่อเป็นการขอบคุณแฟนเพลง โดยในอัลบั้มนี้เธอได้ขับร้องเพลง "ฉันรักเธอ" ซึ่งอัลบั้มนี้ก็มียอดขายเกิน 1 ล้านชุดอีกเช่นกัน ส่งผลให้เป็นนักร้องที่มีอายุน้อยที่สุดที่มีอัลบั้มทะลุล้านตลับถึง 2 อัลบั้มติดต่อกัน  นอกจากนี้เธอยังได้จัดคอนเสิร์ต นานาทาทา 2 รอบการแสดงและคอนเสิร์ตตอนพิเศษ "ไอเลิฟยู" ซึ่งได้รับการตอบรับอย่างดี จากความสำเร็จดังกล่าวทำให้เธอได้รับรางวัล "นักร้องแห่งปี" จากนิตยสารบางกอก และรางวัล "ศิลปินยอดเยี่ยม" ประจำปี พ.ศ. 2538, "มิวสิกวิดีโอแห่งปี" และรางวัล "อัลบั้มแห่งปี" จากเรดิโอโวต
ประวัติ > โลกบันเทิง (2539–2540)

ในปี พ.ศ. 2539 ทาทาได้รับเลือกจากจีเอ็มเอ็มแกรมมี่ให้เป็น 1 ใน 6 ศิลปินอาทิ คริสติน่า อากีล่าร์,มอส,เจ เจตริน ฯลฯ ออกอัลบั้มร่วมกันในชื่อ 6.2.12 และจัดคอนเสิร์ต 6.2.12 เฟสติวัล ซึ่งมีผู้เข้าชมกว่า 5 หมื่นคน นอกจากนี้เธอยังได้รับเลือกให้เป็นตัวแทนประเทศไทยในการออกรายการโทรทัศน์ออสเตรเลียในชื่อ "เวิลด์เทลลีบอร์ดแคสต์" เป็นรายการที่นำเยาวชนเอเชียมาร่วมกันร้องเพลงและออกอากาศในเดือนกุมภาพันธ์ แพร่ภาพไปทั้งทวีปออสเตรเลียและเอเชียตะวันออกเฉียงใต้
ในเดือนเมษายน พ.ศ. 2539 ทาทาได้จัดคอนเสิร์ต ทาทาไลฟ์อินฮอลลีวูด ณ ฮอลลีวูดพาลลาเดียม ซึ่งเป็นหนึ่งในศิลปินเอเชียไม่กี่คนที่ได้จัดคอนเสิร์ตโดยมีผู้ชมเป็นชาวอเมริกัน และเธอก็ได้รับเลือกจากรัฐบาลจีนให้เป็นตัวแทนประเทศไทยไปแสดงในคอนเสิร์ตเฉลิมฉลองการส่งมอบเกาะฮ่องกงคืนเมื่อวันที่ 5 กรกฎาคม พ.ศ. 2540 โดยแสดงร่วมกับศิลปินนานาชาติ อาทิ เวตเวตเวต ไมเคิลเลิร์นทูร็อก ลิซา สแตนส์ฟิลด์ ออลโฟร์วัน และแบรนด์นิวเฮฟวี่ส์
ในปี พ.ศ. 2540 ทาทากลายเป็นศิลปินที่มีอายุน้อยที่สุดที่ได้รับรางวัล "พระพิฆเนตรทองคำ" จากสมาคมดนตรีแห่งประเทศไทย ในพระบรมราชูปถัมภ์ จากการที่เธอได้รับรางวัลดังกล่าว ทำให้เธอมีโอกาสแสดงคอนเสิร์ตเฉพาะพระพักตร์พระบาทสมเด็จพระปรมินทรมหาภูมิพลอดุลยเดช ณ พระตำหนักภูพิงคราชนิเวศน์ จังหวัดเชียงใหม่ และในปีเดียวกันนี้ได้มีการจัดตั้งกลุ่มแฟนคลับทาทา ยังขึ้น ในการดูแลของบริษัททาทาเอ็นเตอร์เทนเมนต์ เพื่อรวมกลุ่มแฟนเพลงของเธอและช่วยเหลือมูลนิธิเด็กในประเทศไทยและมูลนิธิส่งเสริมการพัฒนาบุคคล
ประวัติ > สู่วงการละครและภาพยนตร์ (2540–2542)

ทาทาได้เข้าสู่วงการภาพยนตร์โดยมีผลงานในเรื่อง จักรยานสีแดง ซึ่งออกฉายในปี พ.ศ. 2540 เป็นเรื่องแรก จากความสำเร็จของภาพยนตร์เรื่องดังกล่าวในวงการอุตสาหกรรมภาพยนตร์ไทย ทำให้เธอได้รับรางวัล "นักแสดงหญิงยอดเยี่ยม" จากงานประกาศรางวัลบล็อกบัสเตอร์เอ็นเตอร์เทนเมนต์ประจำปี พ.ศ. 2540 หลังจากนั้นเธอได้แสดงในภาพยนตร์ในอีก 2 เรื่องคือ รัก-ออกแบบไม่ได้ และ ปลายเทียน ซึ่งประสบความสำเร็จเช่นกัน ในปีเดียวกันนี้เธอได้รับเลือกให้เป็น 1 ใน 10 ผู้ทรงอิทธิพลในประเทศไทยจากนิตยสารแอล
ในปี พ.ศ. 2541 ทาทา ยังได้รับเลือกให้ขับร้องเพลงประจำการแข่งขันกีฬาเอเชียนเกมส์ ครั้งที่ 13 ซึ่งจัดขึ้น ณ กรุงเทพมหานคร ประเทศไทย โดยขับร้องเพลง "รีชฟอร์เดอะสตาร์" ในพิธีเปิดการแข่งขันเมื่อวันที่ 6 ธันวาคม พ.ศ. 2541 ในปีเดียวกันนี้ ทาทาได้รับเลือกเป็น 1 ใน 25 บุคคลที่เป็นที่บอมรับในเอเชียจากนิตยสาร เอเชียวีค นอกจากผลงานทางการแสดงและขับร้องเพลงแล้ว ในปี พ.ศ. 2543 ทาทามีผลงานโฆษณาผลิตภัณฑ์ของ Smooth E ร่วมกับ Kipsan Beck นายแบบและนักแสดงชาวยูเรเชียน
ทาทายังได้ออกอัลบั้ม ทาทารีมิกซ์ ในปีเดียวกันโดยนำเพลงฮิตมาเรียบเรียงใหม่ในจังหวะที่เร็วขึ้น ประกอบไปด้วย ไชนิสมิกซ์ ยูโรมิกซ์ เฮาส์มิกซ์ และนำเพลง "ฮัลโล" มารีมิกซ์ใหม่ร่วมกับมอส ปฏิภาณ และนิตยสาร แมนีแคลร์ ได้มีการเขียนบทความเรื่อง "เด็กร่ำรวย" พูดถึงเด็กเก่งทั่วโลกโดยมีทาทาหนึ่งในนั้นโดยสามารถทำเงินได้มากกว่า 1.8 ล้านดอลลาร์สหรัฐ ในปีเดียวกันนี้ทาทายังได้รับเลือกจากสถานีโทรทัศน์เอ็นเอชเค ของญี่ปุ่นเพื่อร่วมงาน เอเชียนไลฟ์ ร่วมกับศิลปินชั้นนำของเอเชีย ถ่ายทอดไปกว่า 30 ประเทศ
ทาทาได้รับเชิญจากสถานีโทรทัศน์ ซีซีทีวี ให้ร่วมแสดงกับ 80 ศิลปินในการฉลองเปิดสถานี ซึ่งเผยแพร่กว่า 100 ประเทศทั่วโลก ในปี พ.ศ. 2542 และในเดือนพฤษภาคมทาทาได้เดินทางไปฮ่องกงเพื่อให้สัมภาษณ์ในรายการ คิวแอนด์เอ (Q&A) ของสถานีโทรทัศน์ ซีเอ็นเอ็น โดยมี Riz Khan' เป็นผู้สัมภาษณ์ในหัวข้อ 'Asia's Top Entertainers' และในเดือนตุลาคมสถานีโทรทัศน์ซีเอ็นเอ็นได้เผยแพร่เรื่องราวของเธอในสารคดีชุด "ทาทายัง - วันออฟเอเชียส์โมสต์เอาต์สแตนดิงทีเนเจอรส์" (Tata Young - One of Asia's Most Outstanding Teenagers) ต่อมาในเดือนมิถุนายนทาทาได้เป็นศิลปินไทยคนแรกที่ได้ให้สัมภาษณ์กับ เอ็มทีวีเอเชียออนไลน์ และเดิอนกรกฎาคมสำนักพิมพ์รอยเตอร์ได้เผยแพร่เรื่องราวของเธอกับ 'Tata Young Feature Story - Thai Teen Sensation Reaches for the Stars' นอกจากนี้ทาทายังได้รับเลือกจากหนังสือพิมพ์ เดอะเนชัน ให้เป็น 1 ใน 100 ผู้ทรงอิทธิพลในรอบศตวรรษ (One of Thailand's 100 Most Influential Artist & Entertainers of the Century)
ประวัติ > สู่วงการนางแบบ (2543–2546)

ในปี พ.ศ. 2543 ทาทาได้เซ็นสัญญาเป็นนางแบบในสังกัดของชาแนลรวมถึงงานเดินแบบของเธอตลอดปี และเซ็นสัญญากับ บีอีซีเทโรเอ็นเตอร์เทนเมนต์ เป็นเวลา 4 ปีโดยมีผลงานละคร 2 เรื่อง ผลงานภาพยนตร์ 2 เรื่อง และผลงานเพลง 3 ชุด
เรื่องราวของทาทาเป็นที่สนใจของสื่อมวลชนเพิ่มขึ้นอย่างกว้างขน จนนิตยสาร ไทม์ (เอเชีย) ได้เสนอบทความ "The Eurasian Invasion" เรื่องราวของลูกครึ่งที่มีชื่อเสียงในแถบประเทศเอเชีย เพื่อแสดงว่าอิทธิพลของลูกครึ่งในธุรกิจบันเทิงกำลังมาแรง ซึ่งทาทาได้ให้สัมภาษณ์และขึ้นปกพร้อมกับ Maggie Q.และ Asha Gill ในฉบับเดือนเมษายน พ.ศ. 2544 และในปีเดียวกันนี้ทาทาได้ออกอัลบั้มใหม่ในชื่อเดียวกับตัวเอง มีเพลงเด่นจากอัลบั้มได้แก่เพลง "อา-โบ-เด-เบ" "หวานใจ" และ "เก็บฉันไว้ยืนข้างเธอทำไม" ซึ่งทุกเพลงได้รับการตอบรับและขึ้นชาร์ตเพลงในประเทศไทย
ในปี พ.ศ. 2545 ทาทามีผลงานละคร ปลายเทียน เป็นเรื่องแรก รับบทเป็นเกาลัด มีบุคลิกมั่นใจในตนเอง และได้ขับร้องเพลงประกอบละคร 2 เพลงคือ "จะเก็บเอาไว้ให้เธอผู้เดียว" และ "จดจำไว้ในลมหายใจ" ด้วย นอกจากนี้เธอยังร่วมในการจัดทำอัลบั้ม 2002 ฟีฟ่าเวิลด์คัพ โดยได้ขับร้องเพลง "เชียร์หยุดโลก" ร่วมกับ อัยย์,ซ่าร่า,โน้ต-ตูน และอัลบั้ม เพร์สเปกชีฟ 1 (อังกฤษ: Perspective I) ที่นำเอาเพลงเก่าของเบิร์ด-ฮาร์ท มาเรียบเรียงใหม่ โดยทาทาได้ร้องเพลง "ห่างไกล"
ภายหลังการแสดงละครและออกอัลบั้มร่วมกับศิลปินอื่นๆแล้ว ในปี พ.ศ. 2546 ทาทาได้ออกอัลบั้มที่ 2 ในการสังกัดค่าบบีอีซีเทโรคือ เรียลทีที (อังกฤษ: Real TT) ในอัลบั้มนี้เธอมีส่วนร่วมกับผลงานในการสร้าง การประพันธ์เพลง และการกำหนดแนวคิดหลักของอัลบั้ม เพลงเด่นจากอัลบั้มนี้ได้แก่ "ซูเปอร์แฟน" และ "อยากเก็บเธอไว้ทั้งสองคน"
ประวัติ > นักร้องระดับสากล (2551–ปัจจุบัน)

ในช่วงกลางเดือนเดือนพฤษภาคม พ.ศ. 2551 ทาทาจะเดินทางยังประเทศเยอรมันเพื่อจัดทำอัลบั้มภาษาอังกฤษชุดที่ 3 มีการคัดเลือกเพลงเพื่อสร้างอัลบั้มนี้จากกว่าหนึ่งพันเพลง และได้ออกจำหน่ายเมื่อวันที่ 25 สิงหาคม พ.ศ. 2552 ในชื่อ เรดีฟอร์เลิฟ (อังกฤษ: Ready For Love) โดยใช้เพลง "เรดีฟอร์เลิฟ" เป็นซิงเกิลแรกซึ่งเผยแพร่เมื่อวันที่ 1 กรกฎาคม พ.ศ. 2552 และได้จัดงานเปิดอัลบั้มในชื่อว่า ทาทาเทกยูทูเดอะเวิลด์ เมื่อวันที่ 9 กันยายน พ.ศ. 2552 ณ ท่าอากาศยานดอนเมือง กรุงเทพมหานคร และมีการปฐมทัศน์มิวสิกวิดีโอที่ 2 จากอัลบั้มคือ "มายบลัดดีวาเลนไทน์" และเธอได้ตัด Video Mission is you เพื่อเป็นการโปรโมท งานแถลงข่าวเปิดตัวอัลบั้มของเธออย่างเป็นทางการในงาน "ทาทา ยัง เทกยูทูเดอะเวิลด์" และต่อมาหลังจากนั้นเธอได้เดินทางไปที่ประเทศ ออสเตรเลีย ในงานเทศกาลดนตรี One Movement Music Festival ,The Esplanade Perth Australia 17 ตุลาคม พ.ศ. 2552 และจะมีแผนกลับไปโปรโมทที่ประเทศออสเตรเลียในเดือนมีนาคม พ.ศ. 2553 นี้
ชีวิตส่วนตัว

ส่วนตัวทาทาบูชาพระพิฆเนศวรตามมารดาตั้งแต่อายุ 15 ปี โดยให้เหตุผลว่าเธอเป็นคนที่ไม่มั่นใจในตัวเองนัก นอกจากนี้เธอยังเป็นแฟนคลับคิม อู-บิน ศิลปินชาวเกาหลีใต้
เธอเคยคบหากับโอลิเวอร์ พูพาร์ต, ภราดร ศรีชาพันธุ์, เปรม บุษราคัมวงษ์ และวิคเตอร์ ชายชาวโรมาเนีย เป็นอาทิ ซึ่งความสัมพันธ์ทั้งหมดก็ลงท้ายด้วยการเลิกรา ด้วยไม่สมหวังในความรัก เธอเคยคิดที่จะหาสเปิร์มเพื่อจะเป็นแม่เลี้ยงเดี่ยว
ทาทาสมรสกับฉัตรอดุลล์ สีณพงศ์ภิภิธ (ชื่อเดิม ฉัตรอดุลย์ สีนะพงษ์พิพิธ) เมื่อวันที่ 22 กรกฎาคม พ.ศ. 2557 โดยจัดขึ้นที่โรงแรมแห่งหนึ่งในจังหวัดภูเก็ต ทั้งนี้ฉัตรอดุลย์เป็นคนรักเก่าที่เคยคบหาและเลิกราไปเมื่อสี่ปีก่อน มีบุตรด้วยกันหนึ่งคนชื่อเร สีณพงศ์ภิภิธ (เกิด 12 มกราคม พ.ศ. 2559)
แต่ล่าสุดเมื่อวันที่ 23 ธันวาคม พ.ศ. 2563 ทาทาได้ออกมาเผยว่าได้เลิกรากับสามีมาตั้งแต่ต้นปี พ.ศ. 2563 แล้ว
ผลงานเพลง

ทาทายังมีผลงานอัลบั้มและซิงเกิลมากมาย ทั้งในภาษาไทยและภาษาอังกฤษ ด้านล่างนี้จะแสดงเพียงสตูดิโออัลบั้ม สามารถดูผลงานอัลบั้มทั้งหมดของทาทาที่ ผลงานเพลงของทาทา ยัง
ผลงานการแสดง

| --- | --- |
 ภาพยนตร์ 2540 : จักรยานสีแดง (รับบท ขม)  2541 : รัก-ออกแบบไม่ได้ (รับบท ปริม)  2553 : ข้ามฟ้าหาสูตรรัก (รับบท ทาทา ยัง):  ละครโทรทัศน์ 2545 : ปลายเทียน (ช่อง 3) รับบท นาริมน โภไคยพนิช (เกาลัด)
ผลงานการแสดง > ซิตคอม

2538 : สามหนุ่มสามมุม  รับเชิญ
2539 : หกตกไม่แตก - ตอน ขอได้ไหม (รับบท ติ๊ดตี่)
2554 : นางฟ้ามาลี   - ตอน ขอสักครั้ง  (รับบท มีน)
2554 : ระเบิดเถิดเทิง   - ตอน ลั่นทุ่ง  (รับบท ริน) - 24 กรกฎาคม พ.ศ. 2554
ผลงานการแสดง > มิวสิควีดีโอ

2537 : เพลง เหลวไหล - มอส ปฏิภาณ
2541 : เพลง พูดเล่นเล่น - เบิร์ด ธงไชย
คอนเสิร์ต > คอนเสิร์ตเดี่ยว

2538 : คอนเสิร์ต นานาทาทา 17-18 มิถุนายน 2538 @ MCC Hall
2539 : คอนเสิร์ต ไอเลิฟยู 26 สิงหาคม 2538 MCC Hall The Mall บางกะปิ
2539 : Tata Young Live In Hollywood
2545 : คอนเสิร์ต "หวานใจ. . . ไม่มีง.งู"
2548 : Tata Young I Believe Japan Tour 2005
2548 : Tata Young Dhoom Dhoom Tour Live In Bangkok @ อิมแพ็ค อารีน่า เมืองทองธานี ศิลปินรับเชิญ ไทยเทเนี่ยม, บีไฟว์
2549 : Tata Young Temperature Rising Live In Bangkok @ อิมแพ็ค อารีน่า เมืองทองธานี
2551 : Tata Young One Love Thailand Tour
2552 : Tata Young In Concert @ Venetian Ballroom MACAO
2552 : Tata Young Take You To The World @ ท่าอากาศยานดอนเมือง
2557 : Turn Back Time With Tata @ รอยัล พารากอน ฮอลล์ (22-23 มีนาคม) ศิลปินรับเชิญ เจ เจตริน, มอส ปฏิภาณ, บิลลี่ โอแกน
2562 : Tata Young My Perfection Concert @ รอยัล พารากอน ฮอลล์ (11-12 ตุลาคม) ศิลปินรับเชิญ กานต์ เดอะพาร์กินสัน